CELEX: 62018CA0242
Language: hu
Date: 2019-07-03 00:00:00
Title: C-242/18. sz. ügy: A Bíróság (első tanács) 2019. július 3-i ítélete (a Varhoven administrativen sad [Bulgária] előzetes döntéshozatal iránti kérelme) — „UniCredit Leasing” EAD kontra Direktor na Direktsia „Obzhalvane i danachno-osiguritelna praktika” — Sofia pri Tsentralno upravlenie na Natsionalnata agentsia za prihodite (NAP) (Előzetes döntéshozatal — A hozzáadottérték-adó (héa) közös rendszere — Adóalap — Csökkentés — Az adósemlegesség elve — A törlesztőrészletek nemfizetése miatt megszüntetett lízingszerződés — Adóellenőrzési határozat — Hatály — Adóköteles ügyletek — Ellenszolgáltatás fejében teljesített termékértékesítés — A felmondás esetén járó „kártérítésnek” a szerződés lejártáig történő fizetése — A Bíróság hatásköre)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/18
            
         
      A Bíróság (első tanács) 2019. július 3-i ítélete (a Varhoven administrativen sad [Bulgária] előzetes döntéshozatal iránti kérelme) — „UniCredit Leasing” EAD kontra Direktor na Direktsia „Obzhalvane i danachno-osiguritelna praktika” — Sofia pri Tsentralno upravlenie na Natsionalnata agentsia za prihodite (NAP)
      (C-242/18. sz. ügy) (1)
      
      (Előzetes döntéshozatal - A hozzáadottérték-adó (héa) közös rendszere - Adóalap - Csökkentés - Az adósemlegesség elve - A törlesztőrészletek nemfizetése miatt megszüntetett lízingszerződés - Adóellenőrzési határozat - Hatály - Adóköteles ügyletek - Ellenszolgáltatás fejében teljesített termékértékesítés - A felmondás esetén járó „kártérítésnek” a szerződés lejártáig történő fizetése - A Bíróság hatásköre)
      (2019/C 305/22)
      Az eljárás nyelve: bolgár
      
         A kérdést előterjesztő bíróság
      
      Varhoven administrativen sad
      
         Az alapeljárás felei
      
      
         Felperes:„UniCredit Leasing” EAD
      
         Alperes: Direktor na Direktsia „Obzhalvane i danachno-osiguritelna praktika” — Sofia pri Tsentralno upravlenie na Natsionalnata agentsia za prihodite (NAP)
      
         Rendelkező rész
      
      
                  1)
               
               
                  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 90. cikkének (1) bekezdését úgy kell értelmezni, hogy az a lízingszerződés felmondása esetén lehetővé teszi a szerződés teljes időtartama alatt esedékes összes lízingdíj alapján az adóellenőrzési határozatban átalányjelleggel kiszámított hozzáadottértékadó-alap csökkentését, jóllehet ezen adóellenőrzési határozat jogerős, és így a nemzeti jog alapján adótartozást megállapító „jogerőssé vált közigazgatási aktusnak” minősül.
               
            
                  2)
               
               
                  A 2006/112 irányelv 90. cikkét úgy kell értelmezni, hogy olyan helyzetben, mint amely az alapügy tárgyát képezi, egyrészt a fizetések beszüntetése és a szerződés nem visszamenőleges felmondása közötti időszakra vonatkozóan a lízingszerződés alapján fizetendő lízingdíj részbeni megfizetésének hiánya, másrészt a szerződés lejárat előtti felmondása esetén járó, e szerződés lejártáig nem teljesített összes lízingdíj összegének megfelelő kártérítés fizetésének elmaradása az e cikk (2) bekezdésében meghatározott, a hozzáadottérték-adó alapjának csökkentésére vonatkozó kötelezettségtől való eltérés hatálya alá tartozó nemfizetés esetének minősül, kivéve ha az adóalany észszerű valószínűséggel hivatkozik arra, hogy a tartozás nem kerül kiegyenlítésre, amit a kérdést előterjesztő bíróságnak kell megvizsgálnia.
               
            
         (1)  HL C 211., 2018.6.18.